Sacrosancte ecclesie Sancti Vincentii martiris que est constructa infra muros Matisconum, cui Berno episcopus preest. Ego Ebrardus dono ad ipsam casam Dei aliquid de res meas que sunt site in pago Matisconense, in agro Sanciacense, in villa Butsongi. Hoc est unus curtilus cum vinea, cum mansionibus III et servo supermanente, nomine Giraldo, cum uxore et infantibus suis. Ipse curtilus terminat a mane via publica, a medio die terra Sancti Vincentii, a sero via publica, a cercio terra Sancti Vincentii. Infra istas terminationes et perticationes, dono ad ipsam casam Dei in stipendia fratrum, eo tenore dum ego vivo usum et fructum habeam; post meum decessum, ad ipsam casam Dei perveniat, et alias res que ad ipsum curtilum aspiciunt. Hec sunt campis, pratis, silvis, omnia et ex omnibus dono ad ipsam casam Dei; si quis contradixerit auri unciam componat. S. Adonis abbatis. S. Gosberto. S. Rainoldo. S. Pontione. S. Deidono. S. Arnoldo. S. Ansiro. Hactum est hoc regnante Rodulfo rege.